Tauthe
Tauthe, vel Thalatth (Acchadice Tiˀāmat), vel Omoroca (Sumerice UM-URUK) "Mater Orchoes," in mythologia Babylonica, nobis praecipue nota in libro Enūma Eliš, fuit primordialis aquae salsae dea, uxor dei Apaso et mater dei Moymis (Heidel 1951:3).

Suasum est mythologiam huius Tauthe in duas partes esse divisam, quarum in priore "creatrix" est per nuptias sacras inter salsam et dulcem aquas, mundum per generationes gignens, in altera, quae Chaoskampf dicitur, habetur esse incarnatio monstruosa Chai prisci.

Etymologia 
Nomen Tiˀāmat cognatum esse habetur cum tamtu "mare," et formae Classicae attestatae (nempe Tauthe et Thalatth) hoc verbum repraesentare videntur. Creduntur exempla epici Enūma Eliš quibus usus sit Berossus hoc verbum pro illo substituisse

Sed haud dubium est quin tamtu sit ex origine eadem vox ac Tiˀāmat, vel saltem ex eadem radice.

Tiˀāmat videtur esse reflexum femininum radicis Protosemiticae *tihām-, fons etiam verbi Hebraici masculini תְהוֹם təhōm quod in Bibliis verbo Latino quod est abyssus redditur. Abyssusque quidem in libro Geneseos et aquam salsam et chaos repraesentat.

Bibliographia 
 Heidel, Alexander. 1951. The Babylonian Genesis: The Story of Creation. Editio 2a. Sicagi: University of Chicago Press.

Notae 

Mythologia Mesopotamica